मिशन कामयाब हुआ तो नासा भी स्पेस टूरिज्म शुरू कर सकता है
Sunita Williams to Travel to Space from Boeing's Capsule; Follow Sunita Williams' Journey To Space On Boeing's Capsule विमान बनाने वाली कंपनी बोइंग के पास स्पेस स्टेशन बनाने और उसे अंतरिक्ष में भेजने का मिशन है। इस मिशन के लिए नासा की मदद ली गई है।
विमान बनाने वाली कंपनी बोइंग के पास स्पेस स्टेशन बनाने और उसे अंतरिक्ष में भेजने का मिशन है। इस मिशन के लिए नासा की मदद ली गई है। बोइंग कंपनी पहले भी मानव रहित स्पेस स्टेशन भेज चुकी है, लेकिन अब बारी इंसानों की है। मिशन के लिए नासा के 2 सीनियर साइंटिस्ट बुच विल्मोर और भारतीय मूल की सुनीता विलियम्स को चुना गया है।
अभी तक कई अंतरिक्ष यान इंसानों को अंतरिक्ष में लेकर गए हैं, लेकिन बोइंग स्टारलाइनर कैलिप्सो इंसान को लेकर जाने वाला पहला होगा। दिव्य भास्कर को सुनीता विलियम्स के परिवार के एक करीबी ने यह जानकारी दी है।
कोरोना के चलते एक साल पोस्टपोन हुआ मिशन
यूं तो यह मिशन जुलाई 2022 में होना था, लेकिन कोरोना महामारी के चलते इसे एक साल के लिए टाल दिया गया। अब अप्रैल के दूसरे या तीसरे हफ्ते में बोइंग स्टारलाइनर कैलिप्सो नाम का छोटा यान दो अंतरिक्ष यात्रियों को लेकर अंतरिक्ष में उड़ान भरेगा। दोनों यात्री दो हफ्ते तक इंटरनेशनल स्पेस स्टेशन (ISS) में रहेंगे। इसकी तैयारियां पूरी कर ली गई हैं।
अंतरिक्ष यान और स्टारलाइनर के बीच क्या अंतर है?
अंतरिक्ष यान और बोइंग स्टारलाइनर बहुत अलग हैं। अंतरिक्ष यान अपनी कक्षा में लंबे समय तक रह सकता है, जबकि बोइंग स्टारलाइनर के पास अपनी कक्षा में कम समय होता है। अंतरिक्ष यान ज्यादा सामान नहीं ले जाता है, लेकिन बोइंग स्टारलाइनर अंतरिक्ष में उपकरण, दूसरे ग्रह के लिए सामान ले जा सकता है। अगर यह बोइंग स्टारलाइनर का यह मिशन सफल होता है तो इससे स्पेस टूरिज्म के नए दरवाजे खुलेंगे।
सुनीता अमेरिका के टॉलरेंट की लिस्ट में दूसरे नंबर पर हैं
सुनीता विलियम्स के नाम अंतरिक्ष में कई उपलब्धियां हैं। नासा के प्रोफाइल में सुनीता, अमेरिका में सबसे ज्यादा सहनशक्ति वाले लोगों की सूची में दूसरे स्थान पर हैं। उनकी सहनशक्ति सभी के लिए प्रेरणा है। महिला अंतरिक्ष यात्री के रूप में उनके नाम सबसे लंबा स्पेसवॉक दर्ज है।
सुनीता विलियम्स को 1998 में नासा की ओर से एक अंतरिक्ष यात्री के रूप में चुना गया था और वह दो अंतरिक्ष मिशन की अनुभवी हैं। ट्रेनिंग और विश्लेषण के बाद सुनीता ने मास्को में रूसी अंतरिक्ष एजेंसी के साथ अंतरिक्ष स्टेशन पर पहले मिशन दल के साथ काम किया। अब, भारतीय-अमेरिकी सुनीता विलियम्स बोइंग स्टारलाइनर कैप्सूल में अपनी पहली उड़ान भरेंगी।
'टैक्सी सर्विस' जैसी होगी धरती से अंतरिक्ष की यात्रा
इस बोइंग स्टारलाइनर कैलिप्सो के जिस हिस्से में इंसानों को बैठना है, वह एक गोलाकार चोंच जैसा है जिसे कैप्सूल कहा जाता है। कैप्सूल रॉकेट के साथ अंतरिक्ष में जाएगा। इसे अंतरिक्ष की कक्षा में जाकर दूसरे ग्रहों पर आसानी से उतारा जा सकता है, सामान पहुंचाया जा सकता है, इस बारे में रिसर्च होगा।
अगर यह मिशन सफल होता है तो नासा के लिए यह 'टैक्सी सर्विस' जैसा आसान सफर बन जाएगा। क्‍योंकि पृथ्‍वी से कोई भी सामान, वस्‍तु आसानी से दूसरे ग्रहों तक पहुंचाई जा सकती है। इस कैप्सूल में सामान रखने के लिए एक ट्रंक भी है।
करीब 80 अपग्रेड्स के बाद अंतरिक्ष स्टेशन इंसानों के साथ उड़ान भरेगा
साल 2020 में बोइंग स्टारलाइनर के अंतरिक्ष में जाने के बाद यह साफ हो गया कि इस यान को इंसानों के साथ भेजा जाना चाहिए। अलग-अलग लोगों के अध्ययन के बाद यह तय हुआ कि अब हमें इस स्पेस स्टेशन पर इंसानों को भेजना चाहिए। हालांकि, इससे पहले स्पेस स्टेशन में करीब 80 सुधार किए गए थे। बोइंग कंपनी ने कहा कि ‘क्रू और कार्गो’ तक तुरंत पहुंचने की परमिशन देती है, साथ ही कैप्सूल को अन्य मिशन के लिए भी तैयार करती है।
इसी बीच नासा ने स्टारलाइनर पर यात्रा करने वाले अंतरिक्ष यात्रियों के नामों की घोषणा की थी। इस उड़ान की तारीख की घोषणा मार्च महीने में की जाएगी।
संदर्भ- NASA, irishnews.com